Title: Susret
First published: 2001
Description: ***Iz recenzije akademika Nikole Miloševića***:Knjiga o susretu sa sobom, Bogom, i voljenim bićem. “Čovek u susretu nastaje”-kaže autor.
“Bog je za Jovanovićevog junaka veliki umetnik, ili tačnije, veliki muzičar. I on sam, i ono što je stvorio svojevrsna je-pitagorejskim rečnikom govoreći, muzika sfera. A da bi ovako uzvišeni božanski lik dobio literarnu opipljivost i boju, Jovanović ga je osenčio humorom i “spustio” u ravan svakodnevnice, prikazujući ga kao Šaljivdžiju koji svoj susret sa Jovanom počinje bacajući kamenčiće u vodu dok ovaj peca”. (iz recenzije akademika Nikole Miloševića)
Kako izgleda susret Jovana sa Bogom, o čemu njih dvojica pričaju dok padaju bombe, šta Bog ima da kaže u svoju odbranu...? Pročitajte u ovoj knjizi, kako kaže recenzent, "pisanoj rukom darovitog umetnika i misaonog čoveka, koju sa zadovoljstvom preporučujemo pažnji čitalaca."
**Komentari čitalaca:**
Ljiljana Milić: "Pročitala sam je u jednom dahu...Divna knjiga. Jovanović je naš Koeljo..."
Milan Pantić: "Konačno da jedan naš autor, bez patetike, napiše jedan psihološko-filozofski roman vezan za vreme bombardovanja Srbije, i sve to podigne na jednu metafizičku ravan. "Razgovor sa Bogom" je poglavlje koje smeštam u bisere svetske književnosti..."
Miljana Sekulić: "Nisam shvatila odmah, ali čitajući glavu XVII, "Miloš, Nikola i Mileva" pomislih da je autor, uzapravo, venčao u knjizi Nikolu Teslu i Milevu Marić (Anštajnovu ženu-veliku matematičarku)...kakva interesantna ideja. Knjiga je, inače, takva da ne dopušta da se čita "na parčiće"...uhvati i ne pušta do poslednje stranice..."
Dragutin K. : "Što bi rekli klinci: Brateeee...ovo je svetska književnost. "
Milica Mirić: "Meni je najbolje poglavlje "O spašavanju sveta i padanju u vis", čista ljubavna metafizika..."
Jovan Bašić: "A meni "Biće skoro propast sveta"...duhovito i duhovno u isto vreme...Bog kakvog ga predstavlja autor mi je mnogo bliži od onog kakvog nam ga predstavlja crkva...
Subjects: Roman, psihološki, filozofski
Places: Beograd, Belgrade
LC classification: PG1419.2.O73 S87 2001